ai4bharat/Pralekha huggingface dataset:
பாதுகாப்பு அமைச்சகம்
'ஸ்வாலம்பன் 2.0'நிறைவுக் கூட்டத்தில் பாதுகாப்பு அமைச்சரின் முக்கிய அறிவிப்புகள்
பாதுகாப்பு மற்றும் கண்டுபிடிப்புகளில் தற்சார்பை ஊக்குவிப்பதற்காக, அக்டோபர் 04, 2023 அன்று புதுதில்லியில் தொடங்கிய கடற்படை கண்டுபிடிப்பு மற்றும் உள்நாட்டுமயமாக்கல் அமைப்பின்  இரண்டு நாள் கருத்தரங்கான 'ஸ்வாலம்பன் 2.0' இன் முழுமையான அமர்வில் பாதுகாப்பு அமைச்சர் திரு ராஜ்நாத் சிங் பல பெரிய அறிவிப்புகளை வெளியிட்டார். 98 விடயங்களை உள்ளடக்கிய இராணுவ விவகாரத் துறையின்  ஐந்தாவது நேர்மறையான உள்நாட்டுமயமாக்கல் பட்டியல் வெளியிடப்பட்டது முக்கிய சிறப்பம்சமாகும். மிகவும் சிக்கலான அமைப்புகள், சென்சார்கள், ஆயுதங்கள் மற்றும் வெடிமருந்துகள் பட்டியலில் சேர்க்கப்பட்டுள்ளன. இந்தப் பொருட்கள் அனைத்தும் பாதுகாப்பு கொள்முதல் நடைமுறை  2020 இல் வழங்கப்பட்ட விதிகளின்படி உள்நாட்டு மூலங்களிலிருந்து கொள்முதல் செய்யப்படும்.
கடற்படையில் உள்நாட்டு தொழில்நுட்பம் மற்றும் தயாரிப்புகளின் பயன்பாட்டை ஊக்குவிப்பதற்காக 2022 ஆம் ஆண்டில் முதல் ஸ்வாலம்பன் கருத்தரங்கின் போது பிரதமர் திரு. நரேந்திர மோடியால் தொடங்கப்பட்ட ஸ்பிரிண்ட் புதுமையான சவால், பாதுகாப்புத் துறையில் தன்னிறைவு அடைய நாட்டை முன்னோக்கி கொண்டு செல்ல உதவியது என்ற உண்மையை திரு ராஜ்நாத் சிங் தனது உரையில் பாராட்டினார். பிரதமரின் தொலைநோக்குப் பார்வை கொண்ட தலைமை , சந்தேகமின்றியும், முழு நம்பிக்கையுடனும் நாட்டை முன்னோக்கி இட்டுச் சென்றதாக அவர் பாராட்டினார். இந்தியாவின் பாதுகாப்புத் துறை தற்போது கண்டுபிடிப்புகளின் படகில் பயணிக்கிறது என்று கூறிய அவர், புதிய தயாரிப்புகளை கண்டுபிடிப்பதற்கும் உருவாக்குவதற்கும் இளைஞர்களுக்கு ஒரு தளத்தை வழங்கியதற்காக ஐடெக்ஸைப் பாராட்டினார், இது ஸ்டார்ட்அப்களின் முன்னேற்றத்தை உறுதி செய்வது மட்டுமல்லாமல், நாட்டின் பாதுகாப்பு சூழலையும் வலுப்படுத்துகிறது.
அறிவு மற்றும் புத்தாக்கத் துறையில் இந்தியா எப்போதும் தன்னிறைவு பெற்று வருவதாகவும், 2014 ஆம் ஆண்டில் தற்போதைய அரசாங்கம் ஆட்சிக்கு வந்தபோது, ஒவ்வொரு துறையிலும் தற்சார்பு ' என்ற உணர்வை மீண்டும் தூண்டியது என்றும் பாதுகாப்பு அமைச்சர் கருதினார். "வெளிநாட்டு படையெடுப்புகளால், நாங்கள் எங்கள் புதுமையான அணுகுமுறையை மறந்துவிட்டோம். 'லோக்கல்' என்ற சொல் குறைந்த தரத்திற்கு ஒத்ததாக மாறியது. அந்த மனநிலையில் இருந்து இப்போது நாம் விடுபடுகிறோம். நமது பிரதமர் 'வோக்கல் ஃபார் லோக்கல்' பிரச்சாரத்தை தொடங்கி வைத்து, உள்ளூர் பொருட்களுக்கான மரியாதையை மீட்டெடுத்தார். நமது இளைஞர்கள் இப்போது தங்கள் உள் வலிமையை அங்கீகரித்து உள் சந்தேகங்களை நீக்குகிறார்கள். வரும் காலங்களில், அவர்கள் தங்கள் புதுமையான அணுகுமுறை மற்றும் அறிவால் நாட்டின் வளர்ச்சியில் பெரும் பங்கு வகிப்பார்கள், "என்று அவர் கூறினார்.
தற்சார்பு இந்தியாவை உருவாக்குவதில் பாதுகாப்பு உற்பத்தித் துறை முக்கியப் பங்கு வகிக்கிறது என்று திரு ராஜ்நாத் சிங் பாராட்டிய அதே வேளையில், இளைஞர்களை பாதுகாப்புத் துறையுடன், குறிப்பாக ஆராய்ச்சி மற்றும் மேம்பாடு மற்றும் உற்பத்தியுடன் இணைக்க அதிக முயற்சிகள் தேவை என்று அவர் கூறினார். ஐடெக்ஸின் செயல்திறனை மேலும் மேம்படுத்த பல ஆலோசனைகளையும் அவர் வழங்கினார்.
இளைஞர் நலன் மற்றும் விளையாட்டு அமைச்சகம்
விளையாட்டுத் துறை: 2020ன் முக்கிய மைல்கற்கள்
2020ம் ஆண்டில் விளையாட்டுத்துறை மேற்கொண்ட முக்கிய பணிகள்:உடல் தகுதி இந்தியாவின் முதலாம் ஆண்டு: உடல் தகுதி இந்தியாவின் முதலாம் ஆண்டு நிறைவை முன்னிட்டு, 05-18 வயதினர், 18- 65 வயதினர், 65க்கும் மேற்பட்ட வயதினர் என பல பிரிவினருக்கு ‘கோல்ஸ்’ என்ற பெயரில் வயதுக்கு ஏற்ற உடல்தகுதி நெறிமுறைகளை, பிரதமர் திரு நரேந்திர மோடி காணொலிக் காட்சி மூலம் 2020ம் ஆண்டு செப்டம்பர் 24ம் தேதி தொடங்கி வைத்தார்.உடல் தகுதி இந்தியா, 2வது சைக்கிளத்தான் போட்டியில் 48 லட்சத்துக்கும் மேற்பட்டோர் பங்கேற்றனர்.தேசிய ஒற்றுமை தினத்தை முன்னிட்டு, மத்திய இளைஞர் நலன் மற்றும் விளையாட்டுத்துறை அமைச்சர், திரு கிரண் ரிஜிஜூ, பாலிவுட் நடிகர் வித்யுத் ஜம்வாலுடன் இணைந்து, 200 கி.மீ தூர ‘உடல் தகுதி இந்தியா நடைப் போட்டியை’ 2020 அக்டோபர் 31ம் தேதி தொடங்கி வைத்தார்.உடல் தகுதி பள்ளி வாரத்தின் 2வது நிகழ்ச்சி 2020 டிசம்பர் 31ம் தேதி வரை தொடர்ந்தது. இதை 2.5 லட்சம் பள்ளிகள் கொண்டாடின.உடல் தகுதி இந்தியா உரைத் தொடர் நிகழ்ச்சியை மத்திய கல்வி அமைச்சர், விளையாட்டுத்துறை அமைச்சர் ஆகியோர் தொடங்கி வைத்தனர். இதில்நாட்டின் முன்னணி விளையாட்டு வீரர்கள் சிலர் கலந்து கொண்டு பள்ளிக் குழந்தைகளை ஊக்குவித்தனர்.நாட்டின் 74வது சுதந்திர தினத்தை முன்னிட்டு, 2020 ஆகஸ்ட் 15ம் தேதியிலிருந்து, மகாத்மா காந்தியின் 151வது பிறந்த தினமான அக்டோபர் 2ம் தேதி வரையிலான ‘உடல் தகுதி சுதந்திர ஓட்டத்தை’ மத்திய இளைஞர் நலன் மற்றும் விளையாட்டுத்துறை அமைச்சர் திரு கிரண் ரிஜிஜூ தொடங்கி வைத்தார். இதில் 7 கோடிக்கும் மேற்பட்டோர் கலந்து கொண்டனர். மொத்தம் 18 கோடி கி.மீ தூரம் இந்நிகழ்ச்சி நடந்தது.47,133 இளைஞர் அமைப்புகள், உடல் தகுதி இளைஞர் அமைப்பாக பதிவு செய்து கொண்டன.உடல் தகுதி யோகா தினம், ஆன்லைன் நிகழ்ச்சியாக 2020 ஜூன் 21ம் தேதி கொண்டாடப்பட்டது.2021 கேலோ இந்திய இளைஞர் விளையாட்டுக்களில் கட்கா, களரிப்பயற்று, தாங்-டா, மல்லக்கம்பா ஆகியவை சேர்க்கப்பட்டன.மேஜர் தியான் சந்த் தேசிய ஸ்டேடியத்தில் 6 உலகத் தரம் வாய்ந்த ஸ்குவாஸ் தளங்கள் அமைக்கப்படவுள்ளன.போட்டி விளையாட்டாக, யோகாசனத்துக்கு முறையான அங்கீகாரம் வழங்கப்பட்டது.ஒலிம்பிக் போடியம் இலக்கு திட்டத்தில், 4 பிரிவு விளையாட்டுக்களில் மாற்றுத் திறனாளி விளையாட்டு வீரர்கள் சேர்க்கப்பட்டனர்.பிரிக்ஸ் நாடுகள் இடையே உடல்சார் பண்பாடு மற்றும் விளையாட்டில் ஒத்துழைப்புடன் செயல்படும் புரிந்துணர்வு ஒப்பந்தத்துக்கு மத்திய அமைச்சரவை ஒப்புதல் அளித்தது.500 தனியார் பயிற்சி நிறுவனங்களுக்கு நிதியளிக்க புதிய ஊக்குவிப்புத் திட்டத்தை விளையாட்டுத்துறை அமைச்சகம் அறிவித்தது.அரசு வேலை வாய்ப்பில், விளையாட்டுத்துறை ஒதுக்கீட்டுப் பிரிவில் விண்ணப்பிக்க 20 புதிய பிரிவினர் தகுதி பெற்றுள்ளனர்.தேசிய விளையாட்டு விருதுகளுக்கான ரொக்கப்பரிசை அரசு உயர்த்தியுள்ளது.ஓய்வு பெற்ற விளையாட்டு வீரர்களுக்கு உதவ, 1000 கேலோ இந்தியா மையங்களை அரசு தொடங்கவுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1687012
தகவல் மற்றும் ஒலிபரப்பு அமைச்சகம்
புகழ்பெற்ற அனிமேட்டர் டாக்டர் கிறிஸ்டியன் ஜெஸ்டிக் அனிமேஷன் பற்றி விளக்கம்
"அனிமேஷன் தொடருக்கான திரைக்கதை எழுதுவது புத்தகங்களில் பயன்படுத்தப்படும் திரைக்கதை மொழியிலிருந்து மிகவும் வித்தியாசமானது " என்று டாக்டர் கிறிஸ்டியன் ஜெஸ்டிக் கூறினார். 53வது இந்திய சர்வதேச திரைப்பட விழாவின் மாஸ்டர் கிளாஸில் உரையாற்றிய அவர், அனிமேஷன் ஷோ தயாரிப்பதற்கு ஆகும் செலவு மிக அதிகம் என்று தெரிவித்தார். 26 நிமிட அனிமேஷன் நிகழ்ச்சிக்கு 7-10 மில்லியன் டாலர்கள் செலவாகும் என்று அவர் கூறினார்.
வீடியோ கேம்ஸ், விஎஃப்எக்ஸ், அனிமேஷன் துறையில் பரிணாம வளர்ச்சியை விளக்கிய டாக்டர் ஜெஸ்டிக் கூறுகையில், இது ஐரோப்பா மற்றும் அமெரிக்காவில் மட்டுமல்லாமல், இந்தியாவிலும் பாரம்பரிய தொழில்துறையை மாற்றுகிறது என்றார்.
அனிமேஷன் டிவி தொடரை உருவாக்குவதற்கான ஆலோசனைகளையும் அவர் வழங்கினார்.
நிலக்கரி அமைச்சகம்
வனப் பகுதிகளுக்கு அருகிலுள்ள நிலக்கரிச் சுரங்கங்களை அடையாளம் காண எடுக்கப்பட்ட நடவடிக்கைகள்
நிலக்கரி அமைச்சகம் 2018 முதல் 90 நிலக்கரி சுரங்கங்களை வெற்றிகரமாக ஏலம் எடுத்துள்ளது. 2018 -19-ல் சுரங்கம் எதுவும் ஏலம் எடுக்கப்படவில்லை. 2019-20-ல் நான்கு சுரங்கங்களும், 2020-21-ல் 20 சுரங்கங்களும், 2021-22-ல் 19 சுரங்கங்களும், 2022-23-ல் 47 சுரங்கங்களும் ஏலம் எடுக்கப்பட்டன.
நிலக்கரி அமைச்சகத்தால் ஏலத்திற்கு நிலக்கரி சுரங்கங்களை அடையாளம் காணும்போது, பொதுவாக பின்வரும் அளவுகோல்கள் மற்றும் பாதுகாப்புகள் கருத்தில் கொள்ளப்படுகின்றன:-
தேசிய பூங்காக்கள், வனவிலங்கு சரணாலயங்கள், இ.எஸ்.இசட், வனவிலங்கு வழித்தடங்களில் நிலக்கரி சுரங்கங்கள் இருக்கக்கூடாது
தற்போது நடைபெற்று வரும் ஆய்வு நடவடிக்கைகளைக் கொண்ட சுரங்கங்கள் அல்லது செயலில் உள்ள சிபிஎம் பிளாக்குகளுடன் ஒன்றுடன் ஒன்று தொடர்புடைய சுரங்கங்கள் விலக்கப்பட்டுள்ளன.
தற்போது வழக்குகளில் உள்ள தொகுதிகள், சுரங்கங்கள் விலக்கப்பட்டுள்ளன.
நிலக்கரித் துறையில் பசுமையாக்கும் முயற்சிகள் : நிலக்கரி நிறுவனங்கள் 2022-23 ஆம் ஆண்டில் 50 லட்சத்துக்கும் மேற்பட்ட மரக்கன்றுகளை நடுவதன் மூலம் நிலக்கரி வயல்கள் மற்றும் அதைச் சுற்றியுள்ள 2400 ஹெக்டேர் பரப்பளவை பசுமைப் போர்வையின் கீழ் கொண்டு வர நிலக்கரி அமைச்சகம் லட்சிய இலக்கை நிர்ணயித்துள்ளது. நிலக்கரித் துறையின் பசுமையாக்கும் முன்முயற்சிகள் 2030 க்குள் கூடுதல் காடுகள் மற்றும் மரங்களின் மூலம் 2.5 முதல் 3 பில்லியன் டன் கார்பன் டை ஆக்சைடுக்கு சமமான கூடுதல் கார்பன் தொட்டியை உருவாக்குவதற்கான இந்தியாவின் தேசிய அளவிலான பங்களிப்பை  ஆதரிக்கின்றன.
ஈடுசெய்யும் காடு வளர்ப்பு என்பது மானுடவியல் நடவடிக்கைகளால் சேதமடைந்த நிலங்களை மீட்டெடுப்பதற்கான ஒரு நிரூபிக்கப்பட்ட வழியாகும், மேலும் சுரங்கம் தோண்டப்பட்ட நிலப்பரப்பின் திருப்திகரமான மறுசீரமைப்பை அடைவதற்கு அவசியமானதாகும். இது நிலக்கரி சுரங்கத்தின் தடங்களைக் குறைக்க உதவுகிறது, மண் அரிப்பைத் தடுக்கிறது, காலநிலையை உறுதிப்படுத்துகிறது, வனவிலங்குகளைப் பாதுகாக்கிறது, காற்று மற்றும் நீர்வடிப்பகுதிகளின் தரத்தை மேம்படுத்துகிறது.
நாட்டில் சுற்றுச்சூழலுக்கு உகந்த வகையில் நிலக்கரி சுரங்கத்தை ஊக்குவிப்பதற்காக நிலக்கரி அமைச்சகம் 'நிலைத்தன்மை மற்றும் நீதி மாற்றம்' பிரிவை நிறுவியுள்ளது.
இத்தகவலை மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் பிரகலாத் ஜோஷி மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.ANU/PKV/KPG
(Visitor Counter : 48
நிதி அமைச்சகம்
கோவிட்-19 பாதிப்புகளை சமாளிக்க ஆசிய வளர்ச்சி வங்கியிடம் 1.5 பில்லியன் டாலர் கடனுக்கு இந்தியா கையெழுத்து
கோவிட்-19 பாதிப்புகளை சமாளிக்கும் உடனடி தேவைகளுக்காக ஆசிய வளர்ச்சி வங்கியிடம் 1.5 பில்லியன் டாலர் கடன் பெறுவதற்கான ஒப்பந்தத்தில் இந்தியா இன்று கையெழுத்திட்டது. நோய்க் கட்டுப்பாடு, நோய்த் தடுப்பு மற்றும் ஏழைகளுக்கும், பொருளாதார ரீதியில் பின்தங்கியவர்களுக்கும் சமூகப் பாதுகாப்பு அளித்தல், குறிப்பாக பெண்கள் மற்றும் வாய்ப்பு மறுக்கப்பட்ட குழுவினருக்கு உதவிகள் அளித்தல் ஆகியவற்றுக்கு இதில் முன்னுரிமை அளிக்கப்படும்.
பாதுகாப்பு திட்டத்துக்கான இந்த ஒப்பந்தத்தில், நிதியமைச்சகத்தில் பொருளாதார விவகாரத் துறையில், நிதி வங்கி மற்றும் ஆசிய வளர்ச்சி வங்கிப் பிரிவு கூடுதல் செயலாளர் திரு. சமீர் குமார் காரே, ஆசிய வளர்ச்சி வங்கியின் இந்தியா பிரிவுக்கான டைரக்டர் கெனிச்சி யோக்கோயாமா ஆகியோர் கையெழுத்திட்டனர்.
முன்னதாக, நோய்த் தாக்குதலின் காரணமாக ஏற்படும் சுகாதார மற்றும் சமூக - பொருளாதாரப் பாதிப்புகளை எதிர்கொள்வதற்கு அரசு மேற்கொள்ளும் முயற்சிகளுக்கு உதவி அளிப்பதற்காக இந்தக் கடனை வழங்க ஆசிய வளர்ச்சி வங்கியின் இயக்குநர்கள் குழுவில் ஒப்புதல் அளிக்கப்பட்டது.
முன்னதாக ஏப்ரல் 9 ஆம் தேதி மத்திய நிதி மற்றும் கார்ப்பரேட் விவகாரத் துறை அமைச்சர் திருமதி நிர்மலா சீதாராமனுடன், ஆசிய வளர்ச்சி வங்கியின் தலைவர் திரு. மசாஸ்சுகு அசக்கவா தொலைபேசியில் பேசியபோது, இந்தக் கடன் வழங்குவதற்கு உறுதியளித்தார். நோய்த் தாக்குதல் காலத்தில் பொருளாதாரத் தாக்கத்தை சமாளிக்கவும், சுகாதாரத் துறையின் தேவைகளைப் பூர்த்தி செய்யவும் இந்த நிதி பயன்படும். மேலும் கைவசம் உள்ள நிதி ஆதாரங்களைக் கருத்தில் கொண்டு, நாட்டில் துடிப்பான பொருளாதார வளர்ச்சிக்கான குறுகிய கால மற்றும் தொலைநோக்கு திட்டங்களை செயல்படுத்தவும் உதவியாக இருக்கும். அரசின் உடனடி தேவைகளைப் பூர்த்தி செய்வதற்கு பாதுகாப்பு திட்ட முதலாவது உதவியாக வழங்கப்படுகிறது.
(
சுகாதாரம் மற்றும் குடும்ப நலத்துறை அமைச்சகம்
தொலைதூர மருத்துவ ஆலோசனைகளை பெறுவதில் தமிழகம் உட்பட 10 மாநிலங்கள் முன்னணியில் உள்ளன
1.3 கோடி தொலைதூர மருத்துவ ஆலோசனைகளை நிறைவு செய்தது இ-சஞ்சீவனி
மத்திய சுகாதாரம் மற்றும் குடும்ப நல அமைச்சகத்தின் இ-சஞ்சீவனி திட்டம் இன்று 1.3 கோடி தொலைதூர மருத்துவ ஆலோசனைகளை நிறைவு செய்தது. இ-சஞ்சீவனி மத்திய அரசின் தொலைதூர மருத்துவ ஆலோசனை முயற்சி.
ஒவ்வொரு நாளும் சுமார் 90 ஆயிரம் நோயாளிகள் இந்த இ-சஞ்சீவனி தளத்தை பயன்படுத்தி மருத்துவ ஆலோசனை பெறுகின்றனர். இதில் இரு வகையான ஆலோசனைகள் உள்ளன. இ-சஞ்சீவனி ஏபி-எச்டபிள்சி ஆலோசனையில் மருத்துவர்கள் மருத்துவர்களிடம் ஆலோசிக்கின்றனர். இ-சஞ்சீவனி ஓபிடி பிரிவில் நோயாளிகள் மருத்துவரிடம் மருத்துவ ஆலோசனையைப் பெறுகின்றனர். இந்த சேவை கொரோனா தொற்றின் முதல் ஊரடங்கின் போது கடந்த 2020 ஏப்ரல் 13ம் தேதி தொடங்கப்பட்டது. இ-சஞ்சீவனி தளத்தில் 4 ஆயிரத்துக்கும் மேற்பட்ட மருத்துவர்கள் தொலைதூர மருத்துவச் சேவை அளிக்கின்றனர்.
இந்த தொலைதூர மருத்துவ ஆலோசனைகளை பெறுவதில் தமிழகம் உட்பட 10 மாநிலங்கள் முன்னணியில் உள்ளன. ஆந்திர பிரதேசம் 42,23,054 ஆலோசனைகளை பெற்று முதல் இடத்தில் உள்ளது. கர்நாடகா 24,15,774 ஆலோசனைகளை பெற்று 2வது இடத்தில் உள்ளது. தமிழகம் 15,99,283 மருத்துவ ஆலோசனைகளை பெற்று 3வது இடத்தில் உள்ளது. மற்ற மாநிலங்களின் நிலவரங்களை கீழ்கண்ட இணைப்பில் பார்க்கவும். https://pib.gov.in/PressReleasePage.aspx?PRID=1760862
----
(Visitor Counter : 171
கப்பல் போக்குவரத்து அமைச்சகம்
வாரணாசியில் பிரதமர் விரைவு சக்தியின் பல்வேறு போக்குவரத்து நீர்வழி 2 நாள் உச்சி மாநாடு தொடக்கம்
மத்திய துறைமுகங்கள், கப்பல் போக்குவரத்து, நீர்வழி மற்றும் ஆயுஷ் துறை அமைச்சர் திரு சர்பானந்தா சோனோவால், பேசும் போது, “பிரதமர் திரு நரேந்திர மோடியின் தலைமையின் கீழ் அனைத்து துறைகளும் வளர்ச்சியடைந்து வருகிறது என்றார். மத்திய அரசின் பல்வேறு அமைச்சகங்கள் முக்கியத்துவம் வாய்ந்த அமைப்புகளை முன்னேற்றுவதற்கு பல்வேறு நடவடிக்கைகளை மேற்கொண்டு வருகிறது. இதன் மூலம் நமது பொருளாதாரம் மேலும் வலுப்பெறும். முக்கிய தளவாட கொள்கைத் திட்டத்தின் கீழ் மத்திய அரசு பல்வேறு திட்டங்களை நிறைவேற்றுவது தொடர்பான நடவடிக்கைகளை முடுக்கி விட்டுள்ளது என்றார். இந்த கொள்கை முடிவின் விளைவாகவே, ஒவ்வொரு மாநிலமும், வளர்ச்சிப்பாதையில் முன்னேறி கொண்டிருக்கின்றன என்றார்.
நமது நாட்டில் 111 நீர்வழித்தடங்கள் உள்ளன. மத்திய அரசு முக்கிய தளவாட அமைப்புகள் சம்பந்தமாக மேற்கொள்ளும் முக்கிய நடவடிக்கைகள் சுயசார்பு இந்தியா என்ற நோக்கத்தைச் சார்ந்தே உள்ளது என்றார். இந்த மாநாட்டில், துறைசார்ந்த நிபுணர்களின் கருத்துக்கள் நம் நாட்டின் வளர்ச்சிக்கு உதவிகரமாக அமையும் என்றார்.
மத்திய ஜவுளி, வர்த்தகம், தொழில், நுகர்வோர் நலன், உணவு மற்றும் பொது விநியோகத்துறை அமைச்சர் திரு பியூஷ் கோயல் பேசும் போது, உலகில் வளர்ந்த நாடுகள் கூட, விரைவுச் சக்தி என்ற வலிமையான ஆயுதத்தை பயன்படுத்தவில்லை என்றார். பிரதமர் திரு நரேந்திர மோடியின் சீரிய தலைமையின் கீழ் நம் நாடு ஒவ்வொரு துறையிலும் முன்னேறி வருகிறது என்றார்.
குஜராத்தின் முதல்வராக திரு மோடி இருந்தபோது, உள்கட்டமைப்பு துறையில் மிகப்பெரிய வளர்ச்சி கண்டது. பின்னர் அவர் பிரதமர் பதவியேற்ற பிறகு, நாடு முழுவதும் இந்த துறை வளர்ச்சி அடைந்து வருகிறது. பிரதமரின் விரைவுச் சக்தி திட்டம் பல்வேறு திட்டங்களுக்கு தேவையான அனைத்து உதவிகளையும் செய்து வளர்ச்சி நடவடிக்கைகளுக்கு முக்கிய பங்காற்றுகிறது என்றார்.
உத்தரபிரதேச முதல்வர் யோகி ஆதித்யநாத் பேசும் போது, பிரதமர் விரைவுச் சக்தி திட்டத்தின் கீழ், ஒவ்வொரு துறையிலும் ஏற்படும் வளர்ச்சியை இந்த நாடு கண்டு வருகிறது. குறிப்பாக, உத்தரபிரதேச மாநிலம் இந்த திட்டத்தின் கீழ், அதிகளவில் பலனை பெற்றுள்ளது என்றார். மேலும் இங்கு நீராதாரங்கள் போதுமான அளவில் இருப்பதால், வளர்ச்சியின் வேகம் பன்மடங்கு உயரும் என்றார்.
பிரதமர் விரைவு சக்தி தேசிய மாஸ்டர் திட்டம் என்பது மக்கள் மற்றும் பொருட்களின் தடையற்ற இயக்கத்திற்கான பல்வேறு போக்குவரத்தை ஏற்படுத்தி, முதல் மற்றும் கடைசி மைல் இணைப்பை உறுதி செய்வதற்காக செயல்பாடுகளை மேம்படுத்துவது தொடர்பான நடவடிக்கைகளை உள்ளடக்கியது.
=========
SM/GS/RS/IDS
(Visitor Counter : 80
தகவல் மற்றும் ஒலிபரப்பு அமைச்சகம்
மத்திய பிரதேச மாநிலத்திற்குச் 'சிறந்த திரைப்படத்திற்கு இணக்கமான மாநில விருது'
சிறந்த திரைப்பட இணக்க மாநிலங்களுக்கான விருது இந்த ஆண்டு மத்தியப்பிரதேச மாநிலத்திற்கு அறிவிக்கப்பட்டுள்ளது. இதனை நடுவர் குழுத் தலைவர் திரு. ரமேஷ் சிப்பி அறிவித்துள்ளதார். இந்த விருதினைக் குடியரசுத் தலைவர் வரும் மே 3 ஆம் தேதி நடக்கவுள்ள தேசியத் திரைப்பட விருதுகள் விழாவில் அளிப்பார்.
நன்கு கட்டமைக்கப்பட்ட இணையதளம், திரைப்படத்திற்கு ஏதுவான கட்டமைப்பு, சலுகைகள் வழங்குதல், தரவுகளைப் பராமரித்தல், சந்தைப்படுத்துதல் மற்றும் விளம்பர முயற்சிகளை மேற்கோள்ளுதல் போன்றவை மூலம் திரைப்படத்திற்கானப படப்பிடிப்புகளை எளிதாக்கி உள்ளதால் இந்த விருது மத்தியப் பிரதேச மாநிலத்திற்கு வழங்கப்பட்டுள்ளதாக நடுவர் குழு கூறியுள்ளது. இந்த விருதுக்கான போட்டியில் 16 மாநிலங்கள் பங்கேற்றது.
திரைப்படத்தின் படப்பிடிப்புக்கு ஏதுவான சூழலை உருவாக்கும் முயற்சியை மேற்கொண்டுள்ளதற்காக உத்ரகாண்ட் மாநிலத்திற்கு சிறப்புக் குறிப்புச் சான்றிதழ் வழங்கப்பட்டுள்ளது.
இந்த நிகழ்ச்சியில் நடுவர் குழுத் தலைவர் திரு. ரமேஷ் சித்தி பேசுகையில், ”உத்தரப்பிரதேச மாநிலம் மற்றும் குஜராத் மாநிலம் ஆகியவை தங்கள் மாநிலங்களைத் திரைப்படப் படப்பிடிப்புக்கு ஏதுவான சூழலை உருவாக்கும் முயற்சியில் ஈடுபட்டுள்ளதற்காக இந்த மாநிலங்களை நடுவர் குழு வெகுவாகப் பாராட்டினர். மேலும், அவர்கள் இந்தப் பணியினை இன்னும் சிறப்பாக மேற்கொள்வர் என்று நான் நம்புகிறேன்" என்று குறிப்பிட்டார்.
”சிறந்த திரைப்பட இணக்க மாநில விருது 2017” இல் பங்கேற்ற மாநிலங்களின் பட்டியல்
(- அந்தமான் - நிகோபார்
- தில்லி
- குஜராத்
- கர்நாடகா
- கேரளா
- மத்தியப்பிரதேசம்
- மகாராஷ்டிரா
- மிசோராம்
- ஒடிசா
- பஞ்சாப்
- ராஜஸ்தான்
- சிக்கிம்
- தெலங்கானா
- திரிபுரா
- உத்தரகாண்ட்
- உத்தரப்பிரதேசம்
சுற்றுச்சூழல் மற்றும் வனத்துறை அமைச்சகம்
தமிழ்நாட்டின் விழுப்புரம் மாவட்டம் மரக்காணத்தைச் சேர்ந்த உப்பள உரிமையாளர்கள் மற்றும் தொழிலாளர்கள், நீர் மற்றும் ஆற்றல் சேமிப்பு, சுகாதாரமான உப்பு உற்பத்தி மற்றும் பதப்படுத்துதல் ஆகியவற்றின் முக்கியத்துவத்தை வலியுறுத்தி மிஷன் லைஃப் இயக்கத்தின் கருப்பொருளை உணர்த்தினர்
உலக சுற்றுச்சூழல் தினக்  கொண்டாட்டத்தை முன்னிட்டு, மிஷன் லைஃப் இயக்கத்தின் கீழ் பல்வேறு நடவடிக்கைகள் ஏற்பாடு செய்யப்பட்டன.
தேசிய இயற்கை வரலாற்று அருங்காட்சியகம்;
மைசூரிலுள்ள தேசிய இயற்கை வரலாற்று அருங்காட்சியகம் 12 முதல் 16 வயது வரையிலான பள்ளி மாணவர்களுக்காக 2023 மே 15 முதல் மே 20-ம் தேதி வரை கோடை விடுமுறை நிகழ்ச்சியை ஏற்பாடு செய்துள்ளது. பறவைகளை பார்க்கும் அமர்வு, பந்திப்பூர் புலிகள் சரணாலயத்திற்குப் பயணம், ஓரிகாமி போன்ற பல்வேறு நடவடிக்கைகள் மாணவர்களுக்காக ஏற்பாடு செய்யப்பட்டுள்ளன.
இந்திய விலங்கியல் ஆய்வு நிறுவனம்;
இந்திய விலங்கியல் ஆய்வு நிறுவனத்தின் சார்பில் மேற்கு வங்கத்திலுள்ள குல்தாலி கிராமத்தில் வெவ்வேறு வயதினரைச் சேர்ந்த சுமார் 100 பேர் சுற்றுச்சூழலைக் காப்போம் என உறுதிமொழி எடுக்க முன் வந்தனர். மற்றொரு நிகழ்வில், மிஷன் லைஃப் இயக்கம் குறித்து கிராமப் பெண்களுக்கு விழிப்புணர்வு ஏற்படுத்தப்பட்டது.
நிலையான கடற்கரை மேலாண்மை தேசிய மையம்;
தமிழ்நாட்டின் விழுப்புரம் மாவட்டத்தில் உள்ள மரக்காணத்தைச் சேர்ந்த உப்பளத் தொழிலாளர்களுக்கு மிஷன் லைஃப் இயக்கத்தின் நோக்கம் எடுத்துரைக்கப்பட்டது. மரக்காணம் சென்னையில் இருந்து சுமார் 120 கி.மீ. தொலைவில் அமைந்துள்ளது. இந்த விழிப்புணர்வு நிகழ்வின் ஒரு பகுதியாக, நிலையான கடற்கரை மேலாண்மை தேசிய மைய ஊழியர்கள் 25 உப்பள உரிமையாளர்கள் மற்றும் 75 தொழிலாளர்களுக்கு மிஷன் லைஃப் இயக்கத்தின் நோக்கம் குறித்து விழிப்புணர்வு அளித்தனர். நீர் மற்றும் ஆற்றல் பாதுகாப்பு, சுகாதாரமான உப்பு உற்பத்தி, பல்லுயிர் பாதுகாப்பு உள்ளிட்டவை குறித்து எடுத்துரைத்தனர். தற்போது உப்பு பிரித்தெடுக்கும் பணியின்போது திடீரென ஏற்படும் மழைப்பொழிவு போன்ற காலநிலை மாற்றத்தினால் ஏற்படும் பாதிப்புகள் குறித்து உப்பள தொழிலாளர்கள் எடுத்துரைத்தனர். இந்நிகழ்வில் உப்பளத் தொழிலாளர்களுக்கு அவர்களின் சுற்றுச்சூழல், வாழ்விடம், இயற்கையோடு இணைந்து வாழ்வதன் அவசியம் குறித்து எளிய முறையில் பயிற்சி அளிக்கப்பட்டது.
----
AP/CR/KPG
(Visitor Counter : 102
மத்திய அமைச்சரவை
நலிந்த அல்லது இழப்பு ஏற்படுத்தும் மத்திய பொதுத் துறை நிறுவனங்களை காலக்கெடுவுடன் மூடவும் அவற்றின் அசையும் மற்றும் அசையாச் சொத்துக்களை விற்பனை செய்வதற்குமான புதிய நெறிமுறைகளுக்கு அமைச்சரவை ஒப்புதல்
நலிந்த அல்லது இழப்பு ஏற்படுத்தும் மத்திய பொதுத் துறை நிறுவனங்களை காலக்கெடுவுடன் மூடவும் அவற்றின் அசையும் மற்றும் அசையாச் சொத்துக்களை விற்பனை செய்வதற்குமான பொதுத்துறை நிறுவனங்கள் துறையின் மாற்றியமைக்கப்பட்ட நெறிமுறைகளுக்கு பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் அளித்தது. மத்திய பொதுத்துறை நிறுவனங்களின்  மூடிவிடும் திட்ட அமலாக்கத்தில் காலதாமதத்தை குறைப்பது இந்த நெறிமுறைகளின் நோக்கமாகும். 2016 செப்டம்பர் மாதம் பொதுத்துறை நிறுவனங்கள் துறை வெளியிட்ட நெறிமுறைகளுக்குப் பதிலாக இந்த புதிய நெறிமுறைகள் அமல்படுத்தப்படும்.
சிபிஎஸ்இ-க்களை மூடிவிடும் நடைமுறைகள் மற்றும் அது தொடர்பான செயல்முறைகளை விரைவாக முடிப்பதற்கான விரிவான கட்டமைப்பை இந்த நெறிமுறைகள் தன்னகத்தே கொண்டுள்ளன. இந்த நெறிமுறைகளில் மூடிவிடும் நடைமுறைக்கான முக்கிய அம்சங்களான காலக்கெடு பட்டியல், சம்பந்தப்பட்ட அமைச்சகங்கள் / துறைகள் / சிபிஎஸ்இ-க்கள் ஆகியவற்றின் பொறுப்புக்களை வரையறுப்பது போன்றவை அடங்கியிருக்கும். சம்பந்தப்பட்ட நிர்வாக அமைச்சகம் / துறை மற்றும் சிபிஎஸ்இ-க்கள் முன்கூட்டிய தயாரிப்பு செயல்களை மேற்கொள்ளவும் இந்த நெறிமுறைகளில் வழிவகை செய்யப்பட்டுள்ளது. மூடுவதற்கான திட்ட தயாரிப்பு, மூடப்படவுள்ள சிபிஎஸ்இ-க்களின் சட்ட ரீதியிலான மற்றும் இதர கடன்களை தீர்க்கும் நடைமுறை, அவற்றின் அசையும் மற்றும் அசையாச் சொத்துக்களை காலக்கெடுவுடன் விற்பனை செய்வதற்கான வழிவகைகள் ஆகியவற்றுக்கும் இந்த நெறிமுறைகள் வழிவகை செய்கிறது.
வீட்டு வசதி மற்றும் நகர்ப்புற விவகாரங்கள் அமைச்சகத்தின் சம்பந்தப்பட்ட நெறிமுறைகளின்படி மூடப்படவுள்ள சிபிஎஸ்இ-க்களின் நிலத்தை வீட்டு வசதி திட்டங்களுக்கு முன்னுரிமை அடிப்படையில் பயன்படுத்தவும் இந்த நெறிமுறைகள் வாய்ப்பளிக்கின்றன. இத்தகைய சிபிஎஸ்இ-க்களில் பணியாளர்கள் இருப்பதால் இவர்களுக்கு இந்த நடவடிக்கையால் எவ்வித பாதிப்பும் ஏற்படக்கூடாது என்று அரசு முடிவு செய்துள்ளது. இதற்கென இதன் பணியாளர்களுக்கு தற்போது அவர்களது ஊதிய விகிதாச்சாரத்தை பொருட்படுத்தாமல் 2007-ஆம் ஆண்டு நிர்ணய கால ஊதிய அளவில் தாமாக முன்வந்து ஓய்வு வழங்கும் சீரான கொள்கை வகுக்கப்பட்டுள்ளது.
நலிந்த / நஷ்டத்தில் இயங்கும் சிபிஎஸ்இ-க்கள் ஆகியவற்றுக்கு கீழ்கண்ட நிபந்தனைகளின் பேரில் இந்த நெறிமுறைகள் பொருந்தும்.
- சம்பந்தப்பட்ட நிர்வாக அமைச்சகம் / துறை இந்த நிறுவனத்தை மூடிவிடுவதற்கு ஒப்புதல் / கொள்கைகள் ஒப்புதலை அமைச்சரவை / பொருளாதார விஷயங்களுக்கான அமைச்சரவைக் குழு ஆகியவற்றிடமிருந்து பெற்றிருக்க வேண்டும்.
- நிர்வாக அமைச்சம்/ துறை சிபிஎஸ்இ-யை மூடிவிடுவதற்கு உரிய அதிகார அமைப்பின் அனுமதியை பெறுவதற்கான நடைமுறை தொடங்கி நடைபெற்று வரவேண்டும்.
மத்திய வீட்டுவசதி மற்றும் நகர்ப்புற விவகாரங்கள் அமைச்சகம் நிர்வகித்து வரும் அரசின் முக்கிய திட்டமான கட்டுப்படியாகும் விலையில் வீட்டு வசதி என்ற திட்டத்திற்கு மூடப்படும் சிபிஎஸ்இ-க்களின் நிலத்தை முன்னுரிமை அடிப்படையில் ஒதுக்க வேண்டும்.
-------
(Visitor Counter : 109
பிரதமர் அலுவலகம்
ஜெனரல் எலெக்ட்ரிக் நிறுவனத்தின் தலைமை நிர்வாக அதிகாரி திரு ஹெச். லாரன்ஸ் கல்ப் ஜூனியருடன் பிரதமர் சந்திப்பு
ஜெனரல் எலெக்ட்ரிக் நிறுவனத்தின் தலைமை நிர்வாக அதிகாரி திரு ஹெச். லாரன்ஸ் கல்ப் ஜூனியரை பிரதமர் திரு நரேந்திர மோடி சந்தித்துப் பேசினார்.
இந்தியாவில் உற்பத்திப் பணிகளை மேற்கொள்ளும் ஜி.இ. நிறுவனத்தின் நீண்டகால உறுதிபாட்டை பிரதமர் பாராட்டினார். இந்தியாவில் உற்பத்தியை ஊக்குவிப்பதற்கு உயர்தர தொழில்நுட்பத்தின் ஒருங்கிணைப்பு பற்றி பிரதமரும், திரு கல்ப் ஜூனியரும் விவாதித்தார்கள்.
இந்தியாவில் விமானப் போக்குவரத்து மற்றும் புதுப்பிக்கத்தக்க எரிசக்தித் துறையில் மிகப்பெரிய அளவில் பங்கேற்குமாறு ஜி.இ நிறுவனத்திற்கு பிரதமர் அழைப்பு விடுத்தார்.
குடியரசுத் துணைத் தலைவர் செயலகம்
சப்கா சாத், சப்கா விகாஸ் தத்துவம் காந்திய சிந்தனையிலிருந்து உதித்தது: குடியரசு துணைத் தலைவர்
“அனைவரும் இணைவோம், அனைவருக்குமான வளர்ச்சி’’ என்ற அரசின் தொலைநோக்கு காந்திய சிந்தனையால் ஈர்க்கப்பட்டது என்று குடியரசு துணைத்தலைவர் திரு ஜக்தீப் தன்கர் கூறியுள்ளார். அரசியலமைப்பு சட்டத்தின் அடிப்படை உரிமைகள் மற்றும் வழிகாட்டுதல் கோட்பாடுகளில் காந்திய கொள்கைகள் ஊடுருவுகின்றன என்பதை வலியுறுத்திய அவர், பாபுவின் போதனைகள் மனிதகுலத்திற்கு என்றென்றும் பொருத்தமானதாக இருக்கும் என்றார்.
புது தில்லியில் இன்று ஹரிஜன சேவா சங்கத்தின் 90வது நிறுவன தினத்தைக் குறிக்கும் 'சத்பவனா சம்மேளனத்தில்' திரு ஜக்தீப் தன்கர் உரையாற்றினார். நிகழ்ச்சிக்கு முன்னதாக அவர் தேசப்பிதா மகாத்மா காந்தி மற்றும் ஆச்சார்யா வினோபா பாவே ஆகியோரின் படங்களுக்கு மலர் தூவி மரியாதை செலுத்தினார்.
காந்திஜி ஹரிஜன சேவா சங்கத்தை உருவாக்கியதன் பின்னணியை நினைவுகூர்ந்த குடியரசு துணைத் தலைவர், நமது சுதந்திரப் போராட்டம் ஒரு அரசியல் இயக்கம் மட்டுமல்ல, சமூக-கலாச்சார மறுமலர்ச்சியும் என்றார். "இது சமூக ஒற்றுமை மற்றும் அரசியல் சுதந்திரத்திற்கான அழைப்பு" என்று அவர் கூறினார்.
மகாத்மா காந்தி இந்திய கலாச்சாரத்தின் சிறந்த கூறுகளான உண்மை மற்றும் அகிம்சையை – களத்தில் செயல்படுத்த முயற்சித்தார் என்று அவர் கூறினார்.
“மகாத்மா காந்தியின் கொள்கைகளால் மனிதகுலம் பெரிதும் பயனடையும். இன்று உலகம் எதிர்கொள்ளும் பல ஆபத்துகள் - வறுமை முதல் பருவநிலை மாற்றம், போர்கள் வரை - காந்தியடிகளின் எண்ணங்கள் அனைத்திற்கும் தீர்வை வழங்குகின்றன” என்று குடியரசுத் துணைத் தலைவர் கூறினார்.
"சமீப ஆண்டுகளில் காந்திய தத்துவத்துடன் ஒருமித்த கருத்துடன், அனைவரின், குறிப்பாக ஒதுக்கப்பட்டவர்களின் திறன் மற்றும் திறமைகளை முழுமையாக சுரண்டுவதை உறுதி செய்யும் சூழல் அமைப்பு உருவாகி வருவதைக் குறிப்பிடுவது மகிழ்ச்சி அளிக்கிறது" என்று ஸ்ரீ தன்கர் கூறினார்.
குடியரசுத் துணைத் தலைவர், அரசியலமைப்புச் சட்டத்தின் தந்தை டாக்டர் அம்பேத்கருக்குப் புகழஞ்சலி செலுத்தினார். அரசியல் நிர்ணய சபையில் அவர் ஆற்றிய கடைசி உரையில், “சமூக ஜனநாயகத்தின் அடித்தளத்தில் அரசியல் ஜனநாயகம் நீடிக்காது” என்று குறிப்பிட்டார்.
மகாத்மா காந்தியின் இலட்சியங்களை கடைப்பிடித்ததற்காக ஹரிஜன சேவக் சங்கத்தைப் பாராட்டிய குடியரசுத் துணைத் தலைவர், அதன் எதிர்கால முயற்சிகளுக்கு தனது வாழ்த்துக்களைத் தெரிவித்தார்.
நிகழ்ச்சியில் ஹரிஜன சேவக் சங்கத் தலைவர் பேராசிரியர் டாக்டர் சங்கர் குமார் சன்யால், ரிஷிகேஷ் பரமார்த் நிகேதன் தலைவர் சுவாமி சிதானந்த சரஸ்வதி, முன்னாள் எம்.பி.யும், ஹரிஜன சேவக் சங்கத்தின் துணைத் தலைவருமான திரு நரேஷ் யாதவ் மற்றும் பலர் கலந்து கொண்டனர்.
மேலும் விவரங்களுக்கு இந்த ஆங்கில செய்திக்குறிப்பைக்காணவும் https://www.pib.gov.in/PressReleasePage.aspx?PRID=1861926